వెంటనే ధరలను తగ్గించలేం..
- మెజార్టీ ఉక్కు పరిశ్రమల మాట ఇది..
ముంబయి: ప్రపంచ పరిణామాలకు తట్టుకొనే క్రమంలో భాగంగా ఎన్‌ఎండీసీ ముడి ఇనుము ధరలను తగించినప్పటికీ వినియోగదారుకు దీని ప్రయోజనం పెద్దగా దక్కే అవకాశాలు కనిపించడం లేదు. దేశీయ ఉక్కు తయారీదారులు తమ ధరలకు తగ్గించేందుకు పెద్దగా ఆసక్తి కనబరచడం లేదు. ఎన్‌ఎండీసీ గత వారం ముడి ఇనుము ధరలను దాదాపు 20 శాతం మేర, లంప్స్‌ ధరలను 6.1% మేర తగించిన సంగతి తెలిసిందే. వచ్చే నెల వరకు తమ ఉక్కు ఉత్పత్తి ధరలను సవరించే అవకాశం లేదని ప్రభుత్వ రంగ ఉక్కు ఉత్పత్తిదారు రాష్ట్రీయ ఇస్పాత్‌ నిగమ్‌ సీనియర్‌ అధికారి ఒకరు తెలిపారు. తమ ధరలు పెద్ద అధికంగా ఏమీ లేవని మార్కెట్‌ పరిస్థితులకు తగ్గట్లుగాను ఉన్నట్లు ఆ అధికారి తెలిపారు. అందువల్ల ధరలను వెంటనే తగ్గించాల్సి అవసరమేమి లేదని ఆయన అభిప్రాయపడ్డారు. ఎన్‌ఎండీసీ ధరల తగ్గింపు చాలా ఆల స్యంగా తీసుకున్న నిర్ణయమని.. ఈ చర్య ఎప్పుడో చేపట్టాల్సిందని ఎస్సార్‌ స్టీల్‌ వ్యాఖ్యా నించింది. ఈ విషయమై తాము వచ్చేనెల మొదట్లోనే ఒక నిర్ణయం తీసుకొనే అవ కాశం ఉందని ఆ సంస్థ ప్రతినిధి ఒకరు తెలిపారు. ధరల సవరణ గురించి ఇప్పుడు చెప్ప డం సమంజసం కాదని వచ్చే నెలలోనే ఒక నిర్ణయం తీసుకోనున్నట్లుగా మరో ఉక్కు దిగ్గజ సంస్థ టాటా స్టీల్‌ తెలిపింది. దేశీయంగా ఇప్పటికే ఉక్కు డిమాండ్‌ తగ్గినందున ఆయ సంస్థ లు ధరలను బాగా తగ్గించే అమ్ముతున్నారని కావున అవి మరింతగా ధరలు దించ డానికి వీలుకాక పోవచ్చని ఉక్కు రంగ నిపుణులు చెబుతున్నారు. సెయిల్‌ కూడా ఇదే విధంగా స్పందిస్తూ ఇప్పుడే ఉక్కు ధరల తగ్గింపు ఉండదని, ఇప్పటికే ధరలు చాలా తక్కువగా ఉన్న ట్లు తెలిపింది. ధరలను మరింతగా తగ్గిస్తే తాము నష్టపోతామని ఆ సంస్థ వెల్లడించింది.
మీ స్నేహితులకు రికమెండ్ చెయ్యండి